CELEX: 32006R1366
Language: bg
Date: 2006-09-06 00:00:00
Title: Регламент (ЕО) № 1366/2006 на Европейския парламент и на Съвета от 6 септември 2006 година за изменение на Регламент (ЕО) № 2037/2000 по отношение на базовата година за отпускане на квоти за хидрохлорофлуоровъглеводороди на държавите-членки, които се присъединиха към Европейския съюз на 1 май 2004 година

Важна правна забележка

|

32006R1366

Официален вестник n° L 264 , 25/09/2006 стр. 0012 - 0012

		20060906Регламент (ЕО) № 1366/2006 на Европейския парламент и на Съветаот 6 септември 2006 годиназа изменение на Регламент (ЕО) № 2037/2000 по отношение на базовата година за отпускане на квоти за хидрохлорофлуоровъглеводороди на държавите-членки, които се присъединиха към Европейския съюз на 1 май 2004 годинаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175, параграф 1 от него,като взеха предвид предложението на Комисията,като взеха предвид становището на Европейския икономически и социален комитет [1],след консултации с Комитета на регионите,в съответствие с процедурата, предвидена в член 251 от Договора [2],като имат предвид, че:(1) В Регламент (ЕО) № 2037/2000 на Европейския парламент и на Съвета от 29 юни 2000 г. относно веществата, които нарушават озоновия слой [3] се приема 1999 г. като базова година за отпускане на квоти за хидрохлорофлуоровъглеводороди (HCFCs). Пазарът на HCFC в новите 10 държави-членки претърпя значителни промени след 1999 г. във връзка с навлизането на нови предприятия и промени в пазарните дялове. В резултат на приемането на 1999 г. като базова година за отпускане на квоти за HCFC на тези нови държави-членки голям брой предприятия няма да получат квоти за внос. Това може да бъде счетено за несправедливо и може да доведе до нарушаване на принципите на недискриминация и обосновани очаквания.(2) По принцип квотите следва да се базират на наличните най-скорошни и представителни данни, с цел да се гарантира, че по този начин няма да бъдат изключени редица предприятия вносители от новите държави-членки. С цел най-добро отразяване на търговската ситуация на пазара на HCFC в новите 10 държави-членки средните пазарни дялове през 2002 и 2003 г. следва да се използват като основа за дружествата от тези държави-членки.(3) Регламент (ЕО) № 2037/2000 следва да бъде съответно изменен,ПРИЕХА НАСТОЯЩИЯ РЕГЛАМЕНТ:Член 1Към член 4, параграф 3, i) от Регламент (ЕО) № 2037/2000 се добавя следната буква:"и) чрез дерогация от буква з) всеки производител и вносител в Чешката република, Естония, Кипър, Латвия, Литва, Унгария, Малта, Полша, Словения и Словакия следва да гарантира, че изчисленото ниво на хидрохлорофлуоровъглеводороди, които той пуска на пазара или използва за собствени нужди, не надвишава като процент от изчислените нива, посочени в букви б), г), д) и е), средната стойност на пазарния му дял през 2002 и 2003 г. в проценти.".Член 2Настоящият регламент влиза в сила в деня след публикуването му в Официален вестник на Европейския съюз.Той се прилага от 1 януари 2007 г.Настоящият регламент е задължителен в своята цялост и се прилага пряко във всички държави-членки.Съставено в Страсбург на 6 септември 2006 година.За Европейския парламентПредседателJ. Borrell FontellesЗа СъветаПредседателP. Lehtomäki[1] ОВ С 110, 9.5.2006 г., стр. 33.[2] Становище на Европейския парламент от 27 април 2006 г. (все още непубликувано в Официален вестник) и Решение на Съвета от 27 юни 2006 г.[3] ОВ L 244, 29.9.2000 г., стр. 1. Регламент, последно изменен с Регламент (ЕО) № 29/2006 (ОВ L 6, 11.1.2006 г., стр. 27).--------------------------------------------------